חוק לשינוי שיטת העדכון של פנסיה תקציבית

{{ח:התחלה}}
{{ח:כותרת|חוק לשינוי שיטת העדכון של פנסיה תקציבית, התשע״ב–2012}}

{{ח:פתיח-התחלה}}
{{ח:מאגר|2000797}} {{ח:תיבה|ס״ח תשע״ב, 186|חוק לשינוי שיטת העדכון של פנסיה תקציבית|https://fs.knesset.gov.il/18/law/18_lsr_301428.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: גמלאי חברת החשמל}}

{{ח:פנימי|פרק ג|פרק ג׳: גמלאי של מעביד אחר}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”גמלאי ותיק“ – גמלאי חברת החשמל או גמלאי של מעביד אחר, לפי העניין, שהוא אחד מאלה:
{{ח:תתת|(1)}} עובד בפנסיה תקציבית של חברת החשמל או של מעביד אחר, לפי העניין, שיצא לקצבה לפני המועד הקובע;
{{ח:תתת|(2)}} שאיר של עובד בפנסיה תקציבית של חברת החשמל או של מעביד אחר, לפי העניין, ובלבד שמתקיים לגבי העובד אחד מאלה:
{{ח:תתתת|(א)}} הוא יצא לקצבה לפני המועד הקובע, כאמור בפסקה (1);
{{ח:תתתת|(ב)}} הוא נפטר לפני המועד הקובע ולפני שיצא לקצבה;
{{ח:ת|סוג=הגדרה}} ”גמלאי חברת החשמל“ או ”גמלאי של מעביד אחר“ – עובד בפנסיה תקציבית של חברת החשמל או של מעביד אחר, לפי העניין, שיצא לקצבה, ולאחר פטירת העובד, בין אם נפטר לפני שיצא לקצבה ובין אם לאחר מכן – שאירו של העובד הזכאי לתשלום קצבה לפי הסכם פנסיה תקציבית, בשל פטירתו של העובד;
{{ח:ת|סוג=הגדרה}} ”הוראות מגבילות“ – כל אחת מאלה:
{{ח:תתת|(1)}} הוראות {{ח:חיצוני|חוק יסודות התקציב#סעיף 29|סעיף 29 לחוק יסודות התקציב, התשמ״ה–1985}};
{{ח:תתת|(2)}} הוראות {{ח:חיצוני|https://fs.knesset.gov.il/10/law/10_lsr_562702.pdf|סעיף 23 לחוק התקציב לשנת הכספים 1982, התשמ״ב–1982}};
{{ח:תתת|(3)}} הוראות {{ח:חיצוני|https://fs.knesset.gov.il/10/law/10_lsr_562704.pdf|סעיף 24 לחוק התקציב לשנת הכספים 1983, התשמ״ג–1983}};
{{ח:תתת|(4)}} הוראות {{ח:חיצוני|https://fs.knesset.gov.il/10/law/10_lsr_546515.pdf|סעיף 24 לחוק התקציב לשנת הכספים 1984, התשמ״ד–1984}};
{{ח:תתת|(5)}} הוראות ההסכם בין ממשלת ישראל לחברת החשמל מיום כ׳ בתשרי התשל״ו (25 בספטמבר 1975);
{{ח:ת|סוג=הגדרה}} ”הסכם פנסיה תקציבית“ – הסכם, לרבות הסכם קיבוצי, שלפיו תשולם קצבה מדי חודש בחודשו באופן רציף, מקופת המעביד, לעובד שיצא לקצבה, במשך כל ימי חייו, ולאחר מותו – לשאירו, במשך התקופה הקבועה בהסכם;
{{ח:ת|סוג=הגדרה}} ”חברת החשמל“ – חברת החשמל לישראל בע״מ;
{{ח:ת|סוג=הגדרה}} ”המדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:ת|סוג=הגדרה}} ”המועד הקובע“ – כמפורט להלן, לפי העניין:
{{ח:תתת|(1)}} לעניין גמלאי חברת החשמל – יום כ״ו בשבט התשע״א (31 בינואר 2011);
{{ח:תתת|(2)}} לעניין גמלאי של מעביד אחר – המועד שבו תוקן הסכם פנסיה תקציבית כאמור {{ח:פנימי|סעיף 4|בסעיף 4}};
{{ח:ת|סוג=הגדרה}} ”מעביד אחר“ – מעביד שאינו חברת החשמל;
{{ח:ת|סוג=הגדרה}} ”עובד בפנסיה תקציבית“ – עובד שחל לגביו הסכם פנסיה תקציבית;
{{ח:ת|סוג=הגדרה}} ”פרישה מעבודה“ – יציאה לקצבה או מוות, לפי העניין.

{{ח:קטע2|פרק ב|פרק ב׳: גמלאי חברת החשמל}}

{{ח:סעיף|2|עדכון המשכורת הקובעת}}
{{ח:תת|(א)}} בסעיף זה –
{{ח:תת|סוג=הגדרה}} ”המדד החדש“ – מדד חודש דצמבר של השנה שקדמה לחודש העדכון;
{{ח:תת|סוג=הגדרה}} ”המדד הקודם“ – מדד חודש דצמבר של השנה שקדמה לחודש העדכון הקודם, ולעניין העדכון הראשון – מדד חודש דצמבר 2011;
{{ח:תת|סוג=הגדרה}} ”המשכורת הקובעת“ – רכיבי המשכורת המובאים בחשבון, בכפוף להוראות המגבילות, לצורך חישוב הקצבה שלה זכאי גמלאי חברת החשמל שהוא גמלאי ותיק, לפי הסכם פנסיה תקציבית, ביום ו׳ בטבת התשע״ב (1 בינואר 2012), כפי שהם מעודכנים לפי הוראות סעיף זה.
{{ח:תת|(ב)}} המשכורת הקובעת של גמלאי חברת החשמל שהוא גמלאי ותיק, תעודכן בחודש ינואר של כל שנה (בסעיף זה – חודש העדכון), בעד קצבת חודש ינואר ואילך, לפי שיעור עליית המדד החדש לעומת המדד הקודם.
{{ח:תת|(ג)}} תשלום בעד עדכון המשכורת הקובעת לפי סעיף קטן (ב) בשל חודש ינואר בכל שנה, ישולם לא יאוחר ממועד תשלום קצבת חודש פברואר של אותה שנה.

{{ח:סעיף|3|תוספות לקצבה}}
{{ח:תת|(א)}} בסעיף זה –
{{ח:תת|סוג=הגדרה}} ”קצבת הבסיס“ – כמפורט להלן, לפי העניין:
{{ח:תתת|(1)}} לעניין התוספת לקצבת הבסיס כאמור בסעיף קטן (ב) – הקצבה שלה זכאי הגמלאי לפי הסכם פנסיה תקציבית, בכפוף להוראות המגבילות;
{{ח:תתת|(2)}} לעניין התוספת לקצבת הבסיס כאמור בסעיף קטן (ג) – קצבת הבסיס כאמור בפסקה (1) בצירוף התוספת כאמור בסעיף קטן (ב), ככל שמגיעה לגמלאי;
{{ח:תתת|(3)}} לעניין התוספת לקצבת הבסיס כאמור בסעיף קטן (ד) – קצבת הבסיס כאמור בפסקה (1) בצירוף התוספת כאמור בסעיף קטן (ב), ככל שמגיעה לגמלאי, והתוספת האמורה בסעיף קטן (ג).
{{ח:תת|(ב)}} לגמלאי חברת החשמל שהוא גמלאי ותיק, שפרש מעבודתו בחברת החשמל לפני יום כ״ה בטבת התשע״א (1 בינואר 2011), תשולם תוספת לקצבה כמפורט להלן, לפי העניין:
{{ח:תתת|(1)}} לגמלאי שביום ו׳ בטבת התשע״ב (1 בינואר 2012) המשכורת הקובעת שלו כהגדרתה {{ח:פנימי|סעיף 2|בסעיף 2}} היא לפי דרגה מהדרגות המפורטות להלן, תשולם תוספת בעד קצבת חודש ינואר 2012 ואילך, בשיעור של 8% מקצבת הבסיס –
{{ח:תתתת|(א)}} דרגה 27 ומעלה בדירוג המינהלי;
{{ח:תתתת|(ב)}} דרגה 46 ומעלה בדירוג המקצועי;
{{ח:תתתת|(ג)}} דרגה בסולם דרגות הבכירים בחברה;
{{ח:תתת|(2)}} לגמלאי שלא מתקיים לגביו האמור בפסקה (1), תשולם תוספת לקצבה בעד קצבת חודש ינואר 2012 ואילך, בשיעור של 12% מקצבת הבסיס;
{{ח:תתת|(3)}} על אף האמור בפסקאות (1) ו־(2), לגמלאי שפרש מעבודתו בחברת החשמל לפני יום ה׳ בטבת התשס״ט (1 בינואר 2009), והדרגה שלפיה מחושבת קצבתו הועלתה במהלך שנת 2011, תשולם תוספת בעד קצבת חודש ינואר 2012 ואילך, בשיעור מקצבת הבסיס השווה להפרש שבין 12% לבין השיעור הקובע; לעניין זה, ”השיעור הקובע“ – היחס שבין הסכומים המפורטים להלן, כערכם ביום ו׳ בטבת התשע״ב (1 בינואר 2012) –
{{ח:תתתת|(א)}} ההפרש שבין סכום הקצבה שלה זכאי הגמלאי לאחר ההעלאה בדרגה לבין סכום הקצבה שלה היה זכאי אלמלא ההעלאה כאמור;
{{ח:תתתת|(ב)}} סכום הקצבה שלה היה זכאי הגמלאי אלמלא ההעלאה בדרגה.
{{ח:תת|(ג)}} לגמלאי בחברת החשמל שהוא גמלאי ותיק תשולם תוספת בעד קצבת חודש ינואר 2013 ואילך, בשיעור של 1.927% מקצבת הבסיס.
{{ח:תת|(ד)}} לגמלאי בחברת החשמל שהוא גמלאי ותיק שפרש מעבודתו בחברת החשמל לפני יום כ״ה בטבת התשע״א (1 בינואר 2011) וביום ו׳ בטבת התשע״ב (1 בינואר 2012) המשכורת הקובעת שלו כהגדרתה {{ח:פנימי|סעיף 2|בסעיף 2}} היא לפי דרגה מהדרגות המפורטות להלן, תשולם תוספת לקצבה בשיעור של 6% מקצבת הבסיס בעד קצבת החודש שלאחר תום ארבע שנים מתחילתו של חוק זה ואילך:
{{ח:תתת|(1)}} עד דרגה 23 בדירוג המינהלי;
{{ח:תתת|(2)}} עד דרגה 44 בדירוג המקצועי.

{{ח:קטע2|פרק ג|פרק ג׳: גמלאי של מעביד אחר}}

{{ח:סעיף|4|החלת המנגנון לעדכון המשכורת הקובעת}}
{{ח:תת|(א)}} תוקן לאחר יום תחילתו של חוק זה הסכם פנסיה תקציבית החל לגבי עובדיו של מעביד אחר, כולם או חלקם, והתיקון האמור כולל שינוי במנגנון עדכון הקצבה, למנגנון האמור {{ח:פנימי|סעיף 2|בסעיף 2}}, רשאי שר האוצר לקבוע, בצו, באישור ועדת העבודה הרווחה והבריאות של הכנסת, כי הוראות {{ח:פנימי|סעיף 2|סעיף 2}} יחולו, בשינויים המפורטים בסעיף קטן (ב), על גמלאי של מעביד אחר שהוא גמלאי ותיק, ובלבד שמתקיים המפורט להלן, לפי העניין:
{{ח:תתת|(1)}} לגבי מעביד אחר שחל לגבי עובדיו הסכם קיבוצי – התיקון להסכם הפנסיה התקציבית נעשה באמצעות הסכם קיבוצי;
{{ח:תתת|(2)}} לגבי מעביד אחר שלא חל לגבי עובדיו הסכם קיבוצי – התיקון להסכם הפנסיה התקציבית נעשה באופן שבו נעשה הסכם הפנסיה התקציבית.
{{ח:תת|(ב)}} קבע שר האוצר צו כאמור בסעיף קטן (א), יחולו הוראות {{ח:פנימי|סעיף 2|סעיף 2}} על גמלאי ותיק כאמור באותו סעיף קטן, בשינויים אלה:
{{ח:תתת|(1)}} ההגדרה ”המשכורת הקובעת“ תיקרא לעניין זה כך:
{{ח:תתת|סוג=הגדרה}} ”המשכורת הקובעת“ – רכיבי המשכורת המובאים בחשבון, בכפוף להוראות המגבילות, לצורך חישוב הקצבה שלה זכאי גמלאי של מעביד אחר שהוא גמלאי ותיק, לפי הסכם פנסיה תקציבית, במועד שיקבע שר האוצר, באישור ועדת העבודה הרווחה והבריאות של הכנסת, בצו, כפי שהם מעודכנים לפי הוראות {{ח:פנימי|סעיף 2|סעיף 2}}; לעניין זה, ”הוראות מגבילות“ – למעט ההוראות המנויות בפסקה (5) להגדרה ”הוראות מגבילות“;
{{ח:תתת|(2)}} ”המדד הקודם“ לעניין העדכון הראשון כאמור {{ח:פנימי|סעיף 2|בסעיף 2}}, יהיה מדד החודש שקדם לחודש שבו חל המועד שקבע שר האוצר כאמור בהגדרה ”המשכורת הקובעת“ שבפסקה (1).
{{ח:ת}} {{ח:הערה|פורסם {{ח:חיצוני|צו לשינוי שיטת העדכון של פנסיה תקציבית (גמלאי בנק ישראל)|צו לשינוי שיטת העדכון של פנסיה תקציבית (גמלאי בנק ישראל), התשע״ד–2014}}.}}
{{ח:ת}} {{ח:הערה|פורסם {{ח:חיצוני|צו לשינוי שיטת העדכון של פנסיה תקציבית (גמלאי הסגל האקדמי הבכיר באוניברסיטאות התקציביות)|צו לשינוי שיטת העדכון של פנסיה תקציבית (גמלאי הסגל האקדמי הבכיר באוניברסיטאות התקציביות), התשע״ח–2017}}.}}

{{ח:סעיף|5|החלת תשלום התוספות לקצבה}}
{{ח:ת}} כלל התיקון להסכם פנסיה תקציבית האמור {{ח:פנימי|סעיף 4|בסעיף 4}}, גם תשלום תוספות לקצבה לגמלאים של המעביד האחר, יחיל שר האוצר, בצו כאמור {{ח:פנימי|סעיף 4|באותו סעיף}}, את תשלום התוספות לקצבה שנקבעו באותו תיקון על גמלאי של מעביד אחר שהוא גמלאי ותיק, ובלבד שמתקיימים לגבי אותו גמלאי התנאים לתשלום התוספות שנקבעו בתיקון האמור, לרבות לעניין מועד הפרישה.
{{ח:ת}} {{ח:הערה|פורסם {{ח:חיצוני|צו לשינוי שיטת העדכון של פנסיה תקציבית (גמלאי בנק ישראל)|צו לשינוי שיטת העדכון של פנסיה תקציבית (גמלאי בנק ישראל), התשע״ד–2014}}.}}
{{ח:ת}} {{ח:הערה|פורסם {{ח:חיצוני|צו לשינוי שיטת העדכון של פנסיה תקציבית (גמלאי הסגל האקדמי הבכיר באוניברסיטאות התקציביות)|צו לשינוי שיטת העדכון של פנסיה תקציבית (גמלאי הסגל האקדמי הבכיר באוניברסיטאות התקציביות), התשע״ח–2017}}.}}

{{ח:סעיף|6|עדיפות}}
{{ח:ת}} ההוראות לפי חוק זה יחולו על אף האמור בכל דין לעניין זכות לקצבה לפי הסכם פנסיה תקציבית או האמור בכל הסכם לעניין כאמור, לרבות הסכם קיבוצי.

{{ח:סעיף|7|ביצוע}}
{{ח:ת}} שר האוצר ממונה על ביצועו של חוק זה.

{{ח:סעיף|8|הוראת מעבר}}
{{ח:ת}} מהתוספות המגיעות לפי חוק זה בעד התקופה שמחודש ינואר 2012 ועד יום תחילתו של חוק זה, יקוזזו סכומים ששולמו לגמלאי חברת החשמל שהוא גמלאי ותיק על חשבון תוספות לקצבה כאמור, לפני יום תחילתו של חוק זה.

{{ח:חתימות|התקבל בכנסת ביום ד׳ באדר התשע״ב (27 בפברואר 2012).}}
* '''בנימין נתניהו'''
ראש הממשלה
* '''יובל שטייניץ'''
שר האוצר
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]